તો મહિલાઓમાં પ્રિય એવું દશામાનું વ્રત પણ શરુ થઈ ગયું છે. વાજતેગાજતે મૂર્તિની પધરામણી કરી મહિલાઓ મોટી સંખ્યામાં ગુજરાતમાં આ વ્રત કરે છે. દસ દિવસના આ વ્રત દરમિયાન શ્રદ્ધાળુ બહેનો સાંઢણી પર સવારી કરનારા દશામા માતાજીની મૂર્તિને અવનવા શણગાર કરી લાડ લડાવે છે અને વ્રતની વાર્તા સાંભળે છે. મેવામીઠાઈનો પ્રસાદ ધરાવે છે. પરિવારની સુખાકારી તથા વિપત્તિના સમયમાં રક્ષા કરવા માટે મા દશામાને વિનવે છે. અમદાવાદના સીટીએમ વિસ્તારમાં આવેલ પાળેશ્વર મહાદેવ મંદિરમાં શ્રદ્ધાળુ બહેનો દ્વારા ભક્તિભાવપૂર્વક દશામાના વ્રત માટે મૂર્તિસ્થાપના કરવામાં આવતાં બહેનો વ્રતલાભ લઇ રહી છે.